b'\n_START_ARTICLE_\nOsrednja Dalmacija\n_START_PARAGRAPH_\nOsrednja Dalmacija (tudi Srednja Dalmacija) je priobalna pokrajina vzhodne obale Jadranskega morja, ki pripada Hrva\xc5\xa1ki._NEWLINE_Osrednje in najve\xc4\x8dje mesto te regije je Split, ki je hkrati drugo najve\xc4\x8dje hrva\xc5\xa1ko mesto._NEWLINE_Osrednji Dalmaciji pripada obalni del od Primo\xc5\xa1tena na severozahodu do reke Neretve na jugovzhodu, ozek priobalni pas s pogorji Kozjak, Mosor, Biokovo, prostrana Zagora, ki jo od priobalnega pasu lo\xc4\x8duje gorska veriga, ve\xc4\x8dja otoka Bra\xc4\x8d in Hvar, nekaj srednje velikih otokov kot so Vis, \xc5\xa0olta, \xc4\x8ciovo ter ve\xc4\x8dje \xc5\xa1tevilo manj\xc5\xa1ih otokov, oto\xc4\x8dkov in \xc4\x8deri._NEWLINE_Pri Primo\xc5\xa1tenu proti jugozahodu pri\xc4\x8dne Dalmacija spreminjati krajinsko podobo.Otoki so ve\xc4\x8dji, z rastlinstvom vse bogatej\xc5\xa1i, ter med seboj vedno bolj oddaljeni. Zaradi \xc5\xa1ir\xc5\xa1ih kanalov med otoki je maestral vse mo\xc4\x8dnej\xc5\xa1i, in tudi valovi so vse ve\xc4\x8dji._NEWLINE_V ozkem priobalnem pasu se je izobliklovalo Splitsko urbano podro\xc4\x8dje z najgostej\xc5\xa1o demografsko in gospodarsko koncentracijo v vsej Dalmaciji. Jugovzhodno od Splita pa je obalni pas vse redkeje poseljen in brez pomembnej\xc5\xa1ih ve\xc5\xa1jih mest, izjema je le Omi\xc5\xa1, pri katerem se pri\xc4\x8dne Makarsko primorje, turisti\xc4\x8dno najbolj izpostavljeno podro\xc4\x8dje Srednje Dalmacije._NEWLINE_Osnovna zna\xc4\x8dilnost tega dela Dalmacije je, da prevlada kra\xc5\xa1ka pokrajina z vro\xc4\x8dimi, suhimi poletji ter milimi in de\xc5\xbeevnimi zimami. Pokrajina je brez ve\xc4\x8djih teko\xc4\x8dih voda, izjema je le Cetina.'